Moise Kean

Bioty Moise Kean (sündinud 28. veebruaril 2000 Vercellis) on Itaalia jalgpallur, kes mängib ründajana Itaalia kõrgliiga klubis Torino Juventus ja Itaalia jalgpallikoondises.

Aastatel 2007–2010 kuulus ta Torino FC noorteakadeemiasse. Seejärel liitus ta Juventusega. Juventuse meeskonnas debüteeris ta Itaalia kõrgliigas 19. novembril 2016 mängus Pescara vastu. Sellega sai Kean Juventuse noorimaks debütandiks ja esimeseks 2000. aastatel sündinud mängijaks Euroopa ühes neljas suurimas kõrgliigas."16-year-old Moise Kean makes Juventus debut as first Serie A player born in 2000s". Fox Sports. 19.11.2016. Vaadatud 18.2.2021 Sama aasta 22. novembril debüteeris ta UEFA Meistrite Liiga alagrupimängus Sevilla vastu, saades jällegi esimeseks 2000. aastatel sündinud mängijaks UEFA Meistrite Liigas. 27. mail 2017 lõi Kean 2:1 võiduga lõppenud mängus Bologna üle Juventuse võiduvärava. Hooajal 2017–18 mängis Itaalia kõrgliigas laenul Hellas Veronas, lüües sel hooajal liigas neli väravat. Hooajal 2018–19 lõi Kean Juventuses mängides Itaalia kõrgliigas kuus väravat.

2019. aasta augustis siirdus ta Inglismaa kõrgliiga klubisse Everton, kellega sõlmis viieaastase lepingu."Everton Sign Striker Kean". Everton FC. 4.8.2019. Vaadatud 18.2.2021 Esimese värava lõi ta Inglismaa kõrgliigas 21. jaanuaril 2020 mängus Newcastle Unitedi vastu. Kokku jäi hooajal 2019–20 tema arvele 33 mänguga vaid kaks väravat.

2020. aasta oktoobris siirdus Kean laenule Paris Saint-Germaini. Esimese värava Prantsusmaa kõrgliigas lõi ta sama aasta 24. oktoobril mängus Dijoni vastu.

2018. aastal võitis Kean Itaalia kuni 19-aastaste koondisega Euroopa omavanuste meistrivõistlustel hõbemedali. Itaalia jalgpallikoondises tegi ta debüüdi 20. novembril 2018 sõprusmängus USA vastu. Koondisekarjääri esimese värava lõi ta 23. märtsil 2019 EM-i valikmängus Soome vastu.

Tema vanemad on Elevandiluuranniku päritolu."Who is Moise Kean? The Juventus starlet in profile following his senior debut for the Bianconeri". The Mirror. 24.11.2016. Vaadatud 18.2.2021

 Saavutused 
Juventus
Serie A: 2016–17, 2018–19
Coppa Italia: 2016–17
Supercoppa Italiana: 2018
Paris Saint-Germain
Trophée des Champions: 2020

 Viited 

 Välislingid 

Kategooria:Itaalia jalgpallurid
Kategooria:Torino Juventuse mängijad
Kategooria:Everton FC mängijad
Kategooria:Paris Saint-Germaini jalgpallurid
Kategooria:Serie A mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 2000